
REPUBLIKA HRVATSKA
OPĆINSKI SUD U POŽEGI
Sv. Florijana 2, Požega


Poslovni broj: Pp-586/2026-8

U  I M E  R E P U B L I K E  H R V A T S K E 
P R E S U D A

Općinski sud u Požegi Prekršajni odjel, po sucu Antunu Akšamoviću, uz sudjelovanje zapisničara Nikoline Bobek u prekršajnom postupku protiv okrivljenika Ilije Martinovića, zbog prekršaja iz članka 17. Zakona o prekršajima protiv javnog reda i mira i dr., povodom optužnog prijedloga PU požeško-slavonske, PP Požega Klasa: 211-07/26-5/11667, Urbroj: 511-22-05-26-1 od 10. svibnja 2026., na ročištu održanom 9. lipnja 2026., javno je objavio i
p r e s u d i o  j e
I	Okrivljenik Ilija Martinović, OIB: 50894679494, sin Marka i  Marijane rođene Andrijević, rođen 26. ožujka 1991. u Banja Luci (BIH), državljanin RH, s prebivalištem u Vetovu, Zagrebačka 10, neoženjen, otac dvoje maloljetne djece, konobar sa završenom srednjom školom, uzdržava se od neprijavljenog rada s primanjima od 1.500,00 eura mjesečno, bez imovine, lošeg imovnog stanja, prekršajno kažnjavan,	
k r i v   j e

što je dana 10. svibnja 2026. u 01,35 sati u Požegi, Cehovska ulica kbr. 1. pod vidnim utjecajem alkohola vrijeđao policijske službenike, koji su na temelju pisane zapovijedi vršili opservaciju centralnog trga i pješačke zone u Požegi, na način da je u ulici Cehovska prilikom prolaska pored policijskih službenika Marka Bošnjakovića, Mihaele Lovrić i Ivana Mihaljevića bez ikakvog povoda iste počeo vrijeđati "đeste pederi, jebem vam Boga i Isusa, možete mi popušiti kurac", a pri tome nije kod sebe imao osobnu iskaznicu,

	dakle, vrijeđao službene osobe u vezi s vršenjem njihove službe, te kao punoljetna osoba nije kod sebe imao osobnu iskaznicu, 

	čime je počinio prekršaj iz članka 17. Zakona o prekršajima protiv javnog reda i mira, kažnjiv po članku 17. istog Zakona, te prekršaj iz članka 16. stavak 1. Zakona o osobnoj iskaznici, kažnjiv po članku 29. stavak 1. istog Zakona, pa mu se na temelju citiranih propisa, a uz primjenu članka 33. Prekršajnog zakona

	za prekršaj iz članka 17. Zakona o prekršajima protiv javnog reda i mira

 u t v r đ u j e

novčana kazna u iznosu od 700,00 (sedamsto) eura,

za prekršaj iz članka 29. stavak 1. Zakona o osobnoj iskaznici

u t v r đ u j e

novčana kazna u iznosu od 20,00 (dvadeset) eura

pa se okrivljeniku na temelju članka 39. stavak 1. točka 2. Prekršajnog zakona

i z r i č e

ukupna novčana kazna u iznosu od 720,00 (sedamsto dvadeset) eura.

II	Na temelju članka 40. stavak 1. Prekršajnog zakona okrivljenom se u visinu izrečene novčane kazne uračunava vrijeme provedeno prilikom uhićenja u policiji u trajanju od 1 (jednog) dana, koje se izjednačuje s iznosom novčane kazne od 39,82 (trideset devet eura i osamdeset dva centa) eura, tako da mu preostaje za platiti novčana kazna od 680,18 (šesto osamdeset eura i osamnaest centi) eura. 

III	Na temelju odredbe članka 33. stavka 11. Prekršajnog zakona, okrivljeni je obvezan platiti novčanu kaznu u roku od 30 (trideset) dana po pravomoćnosti ove presude. Ukoliko novčana kazna u navedenom roku ne bude naplaćena u cijelosti ili djelomično, primijenit će se odredbe članka 34. Prekršajnog zakona.

IV	Ako okrivljeni plati iznos od 453,45 (četiristo pedeset tri eura i četrdeset pet centi) eura, što predstavlja 2/3 izrečene novčane kazne, u roku od 30 (trideset) dana od pravomoćnosti ove presude, na temelju članka 152. stavka 3. i članka 183. stavka 2. Prekršajnog zakona, smatrat će se da je novčana kazna u cjelini uplaćena.

V	Na temelju odredbe članka 139. stavka 3. u svezi s odredbom članka 138. stavka 2. Prekršajnog zakona, okrivljenik je obvezan naknaditi troškove prekršajnog postupka na ime paušala u iznosu od 50,00 (pedeset) eura u roku od 30 (trideset) dana od pravomoćnosti ove presude, jer će se isti u protivnom naplatiti prisilno, sukladno članku 152. stavku 4. i stavku 11. Prekršajnog zakona.

Obrazloženje

Na temelju članka 179. stavak 9. Prekršajnog zakona ("Narodne novine" br.  107/2007., 39/2013., 157/2013., 110/2015., 70/2017., 118/2018., 114/2022.) obrazloženje je izostavljeno kao nepotrebno, budući su se stranke nakon objave presude odrekle prava na žalbu i priznale pravomoćnost presude odmah.


U Požegi 9. lipnja 2026.

	Zapisničar:
	
	Sudac:

	
	
	

	Nikolina Bobek, v.r.
	
	Antun Akšamović, v.r.



Uputa o pravnom lijeku: 
Protiv ove presude nije dopuštena žalba budući su se stranke odrekle prava na istu i priznale pravomoćnost odmah.


Dostaviti:
1. Policijska postaja Požega, tužitelj
2. Ilija Martinović, okrivljenik



Za točnost otpravka – ovlašteni službenik

Angela-Anđa Marković

